Nalane ka Fezekile Futhwa - Tlotlontswe
Dinaledi tsa lehodimo ke karolo e kgolo ya tumelo ya Mosotho mme di bapala tema e kgolo dinthong tse ngata bophelong ba Basotho. Mona ke fana ka tlhakisetso ya dinaledi le hore na moelelo wa tsona ke ofe.
Ke kopa thuso ka tlhakisetso ya naledi Selomela. Ka kopo ntsebise hore na Selomela ke eng.
Mohora ke lentswe le hlalosang kgora, tlala e hlalosa bofuma. Ponahalo ya naledi ena e loba hore na selemo se thwasitseng e tla ba sa kgora kapa tlala.
E bang ho ka ba le moya nakong eo e hlahang ka yona, selemo seo e tla ba sa tlala.
E na naledi e lebelwang ke banna ba motse mohla e tla thwasa. Monna ya e bonang pele o letsa lenaka le bitswang Phalafala ho hlaba mokgosi wa hore Dinakane e bonahetse. Basotho ba dumela hore motho ya e bonang pele o tla ba le mahlohonolo selemong seo.
Dinakong tsa boholoholo, monna ya e boneng pele o ne a hlapiswa ka kgomo ke morena.
Dinakane e bonahala dikgweding tsa bo Phupu le Phupjane mme e supa nako eo ka yona bashemane ba ka qalang ho bolotswa. Ke yona naledi e supang hore selemo se se se tla thwasa.
Senakane ke naledi e shebahalang jwalo ka lenaka le lenyenyane. Le le nyenyane hobane lenaka le leholo dinaleding ke Dinakane.
E bonahala ka Botjhabela mme e ya kganya. E bonahala ka lebenya.
E bonwa ka kgwedi ya Motsheanong mme e lopa qaleho ya mariha. E bang e ka hlaha e kganya tlolo, mariha ao a tla bata haholo.
Phalafala ke lehlaloso-nngwe la Dinakane? Ke batla ke sa dumele empa ke lesedi leo ke nang le lona ha jwale.
Molalatladi ke moo letsolo le tswang teng. Ho latela sebomodimo, Tladi ke modimo wa letsolo le lehadima.
Sefalabohoho ke naledi ya pele ka phirimana.
E bitswa Sefalabohoho ho bapisa batho ba phirimellwang tseleng, ka ha ba fihla malapeng ho fahuwa mahoho, dijo di fedile.
Tosa naledi e kganyang ka ho fetisisa lehodimong la bosiu, mme e na le tse e potapotileng. Ke ka lebaka la tsena tse e potapotileng ho nang le leele le reng: ke tla o bontsha tosa le madinyane a yona.
Selemela ke naledi e bonwang di le sehlotshwana, di supile, mme e bonahala ha selemo se sa tswa thwasa mme ke yona e supang nako ya ho phethola lesoi.
Mafube ke naledi e bonwang hoseng ha mafube a letsatsi a hlaha.
Mphatlalatsane ke naledi e bonwang ka meso mme e kganya haholo. Ke ka hona ho thwe ke Mphatlalatsane, ka ha e phatlaletse ka kganya ya teng.
Motjhotjhonono ke naledi e bonahalang bosiu mme bonwa e ka ke naledi e tsamayang ho tloha lehlakoreng le le leng ho ya ho le leng, eka e ya betswa.
Hae _ Nalane _ Setho _ Moetlo _ Tlotlontswe _ Dingolwa _ Thekiso _ Kgokahanyo _ Batlisa
Diboko tsa Basotho
Dinako tsa Selemo
Lefatshe la Ka
Nalane ya Mosotho
tsebo ke lefa le sa boleng.